҃о влд̑чце бцд̑е, па́че єстества̀ и сло́ва ро́ждшая єдиноро́дное бж҃іе сло́во, творца̀ и влд̑ку всея̀ ви́димыя и неви́димыя тва́ри, єди́наго ѿ тро̑цы бг҃а, и бг҃а и чл҃вѣ́ка, ѡби́тель бж҃ества̀ я́вльшаяся, вмѣсти́лище вся́кія ст҃ы́ни и бл҃года́ти, въ не́мже, по бл҃говоле́нію бг҃а и ѻц҃а̀, содѣ́йствующу ст҃о́му дх҃у, всели́ся исполне́ніе бж҃ества̀ тѣле́снѣ, ца́рскимъ и бг҃олѣ́пнымъ досто́инствомъ несравне́ннѡ превознесе́нная и надъ̑ вся́кою тва́рію преиму́щая, сла́во и утѣше́ніе, и неизрече́нное весе́ліе а́гг҃лѡвъ, апс̑лѡвъ же и про̑ро́кѡвъ ца́рственный вѣ́нче, му́ченикѡвъ преесте́ственное и ди́вное му́жество, побо́рнице въ по́двизѣхъ и пода́тельнице побѣ́ды, уготовля́ющая подви́жникѡмъ вѣнцы̀ и воздая̂нія вѣ̂чная и бг҃олѣ̂пная, вся́кія че́сти превы́шшая, че́сть и сла́во прпд̑бныхъ, непогрѣши́тельная путеуказа́тельнице и наста́внице безмо́лвія, две́рь ѿкрове́ній и дх҃о́вныхъ та̂инъ, исто́чниче свѣ́та, врата̀ вѣ̂чныя жи́зни, неистощи́мая рѣко̀ милосе́рдія, неисчерпа́емое мо́ре всѣ́хъ бг҃олѣ́пныхъ дарова́ній и чуде́съ!̀ про́симъ и тебѐ мо́лимъ, сострада́тельнѣйшую мт҃рь чл҃вѣколюби́вагѡ влд̑ки:бу́ди ми́лостива къ на́мъ смирє́ннымъ и недостѡ́йнымъ рабѡ́мъ твои̂мъ, при́зри бл҃госе́рдіемъ на плѣне́ніе и смире́ніе на́ше, уврачу́й сокрушє́нія ду́шъ и тѣле́съ на́шихъ, разсѣ́й ви̂димыя и неви̂димыя врагѝ, бу́ди на́мъ недостѡ́йнымъ сто́лпъ крѣ́покъ предъ̑ лице́мъ вра̂гъ на́шихъ, бра́нное ѡру́жіе, си́льное ѡполче́ніе, воево́да и неѡбори́мая побо́рница:явѝ ны́нѣ на на́съ дрє́внія и ди̂вныя млс̑ти твоя̂, да увѣ́дятъ беззако́нніи вразѝ на́ши, я́кѡ сн҃ъ тво́й и бг҃ъ єди́нъ є́сть цр҃ь и влд̑ка, я́кѡ ты̀ єсѝ вои́стину бцд̑а, ро́ждшая по пло́ти и́стиннаго бг҃а, я́кѡ вся̂ тебѣ̀ возмѡ́жна су́ть, и єли̂ка а́ще восхо́щеши, влд̑чце, вла́сть и́маши вся̂ сія̂ соверши́ти на нб҃сѝ и на землѝ, и на вся́ко проше́ніе дарова́ти, єли̂ка коему́ждо полє́зна су́ть:боля́щымъ здра́віе, въ мо́ри же су́щымъ тишину̀ и бл҃го́е пла́ваніе